Diari Oficial de la Generalitat Valenciana


Sumari del DOGV 7556, del 25-06-2015 (2015/5963)

RESOLUCIÓ de 20 de maig de 2015, de la Conselleria d'Infraestructures, Territori i Medi Ambient, per la qual se sotmet a consultes i participació i informació pública, per un període de vint dies, la proposta de Pla de l'Actuació Territorial Estratègica Port Mediterrani als municipis de Paterna i Godella.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5963


Data del document
:   20-05-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Godella
    * Paterna
    * pla d'urbanisme

RESOLUCIÓ de 20 de maig de 2015, de la Conselleria d'Infraestructures, Territori i Medi Ambient, per la qual se sotmet a consultes i participació i informació pública, per un període de vint dies, la proposta de Pla de l'Actuació Territorial Estratègica Port Mediterrani als municipis de Paterna i Godella. [2015/5963]  
El Consell de la Generalitat, mitjançant un acord adoptat en sessió celebrada el 25 de gener de 2013, va declarar com a actuació territorial estratègica el projecte denominat Port Mediterrani al municipi de Paterna. Posteriorment, com a conseqüència dels informes sectorials emesos, l'àmbit de l'actuació s'ha estés al municipi de Godella.  
  
La versió preliminar del Pla d'Actuació Territorial Estratègica Port Mediterrani va ser sotmesa a consultes i participació pública per Resolució de la consellera d'Infraestructures, Territori i Medi Ambient i del conseller d'Economia, Indústria, Turisme i Ocupació, de 29 de maig de 2014, havent-se pronunciat les diverses administracions sectorials i rebut al·legacions de ciutadans i entitats corporatives, tant públiques com privades.  
Com a resultat d'esta participació pública, dins del marc de l'avaluació ambiental i territorial estratègica, la proposta de pla plantejada per l'aspirant a promotor del projecte introduïx una sèrie de modificacions substancials que, abans de ser adoptades, requerixen d'un procediment de participació i consulta pública reduït de 20 dies. En este període, s'admetran per al seu examen i consideració noves al·legacions referides als canvis adoptats, i podran no ser admeses les que reiteren arguments i redunden en aspectes prèviament informats. Tot això d'acord amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a la llum de la jurisprudència recent en esta matèria.   
  
L'acord del Consell de 25 de gener de 2013, designa, com a òrgan responsable de la tramitació i aprovació de l'instrument de planificació que es derive d'esta actuació, la Conselleria d'Infraestructures, Territori i Medi Ambient, i esta conselleria actua com a òrgan ambiental als efectes de l'avaluació ambiental i territorial estratègica. Per això, resolc:  
  
  
Primer  
Sotmetre a consultes i participació i informació pública la proposta del Pla d'Actuació Territorial Estratègica Port Mediterrani. El document esmentat s'acompanya d'informe ambiental, proposta de memòria ambiental i altres informes i estudis.  
  
Segon  
El termini de consultes i participació i informació pública serà de 20 dies hàbils i començarà a comptar a partir de l'endemà de la publicació del corresponent anunci en el Diari Oficial de la Comunitat Valenciana als efectes que el públic interessat puga examinar-lo i formular-hi les observacions, al·legacions i suggeriments que estime pertinents.  
  
  
Tercer  
Ordenar la publicació de la present resolució en el Diari Oficial de la Comunitat Valenciana, al tauler d'edictes dels ajuntaments de Paterna i de Godella, i en les pàgines web dels seus ajuntaments.  
  
Quart  
La documentació podrà consultar-se els dies laborables, en horari de matins (09.00 hores a 14.00 hores) en els següents locals:  
- Direcció General de Comerç i Consum. Ciutat administrativa 9 d'Octubre, torre 2, carrer Castán Tobeñas, número 77, 46117 València.  
  
- Subdirecció General d'Ordenació, Planificació i Actuacions Territorials Estratègiques: ciutat administrativa 9 d'Octubre, torre 1, carrer Castán Tobeñas, número 77, 46349 València.  
- Ajuntament de Paterna: plaça Enginyer Castells, 1, 46091 Paterna.  
- Ajuntament de Godella: carrer del Soguers, 2, 46777 Godella.  
- Servici Territorial d'Urbanisme de València: carrer Gregorio Gea, 27, 46651 València.  
Així mateix s'habilitarà la seua consulta a través de les pàgines web de la Conselleria d'Infraestructures, Territori i Medi Ambient (http://www.citma.gva.es/web/planificacion-territorial-e-infraestructura-verde/puerto-mediterraneo), de la Conselleria d'Economia, Indústria, Turisme i Ocupació i dels Ajuntaments de Paterna i Godella.  
Les observacions, al·legacions o suggeriments podran formular-se a través dels mitjans electrònics habilitats en la web de la Conselleria d'Infraestructures, Territori i Medi Ambient, o en format paper a través dels registres públics i dirigides a la Subdirecció General d'Ordenació, Planificació i Actuacions Territorials Estratègiques.  
  
València, 20 de maig de 2015.- La consellera d'Infraestructures, Territori i Medi Ambient: Isabel Bonig Trigueros.